ଚାକିରି ପାଇଁ ରାଜ୍ୟ ବାହାରକୁ ଯାଇ ୧୦ ଯୁବକ ହୀନସ୍ଥା\nବଡବିଲ,୨୦।୧୨ (ସ୍ବ.ପ୍ର.)-କେନ୍ଦୁଝର ଜିଲା ବଡବିଲ ପୌରାଞ୍ଚଳର ଠାକୁରାଣୀଠାରେ ପ୍ରଧାନମନ\nଚାକିରି ପାଇଁ ରାଜ୍ୟ ବାହାରକୁ ଯାଇ ୧୦ ଯୁବକ ହୀନସ୍ଥା\t December 20th, 00:00 AM December 20th, 00:00 AM\nବଡବିଲ,୨୦।୧୨ (ସ୍ବ.ପ୍ର.)-କେନ୍ଦୁଝର ଜିଲା ବଡବିଲ ପୌରାଞ୍ଚଳର ଠାକୁରାଣୀଠାରେ ପ୍ରଧାନମନ୍ତ୍ରୀ କୌଶଳ କେନ୍ଦ୍ରରେ ମାଗଣା ତାଲିମ ନେଇ ଚାକିରି ନିମନ୍ତେ ରାଜ୍ୟ ବାହାରକୁ ଯାଇ ଉଚିତ ଦରମା ନ ପାଇ ୨୦ରୁ ଊର୍ଦ୍ଧ୍ୱ ପିଲା ହୀନସ୍ଥା ହୋଇ ଫେରିଆସିଥିବା ଜଣାପଡିଛି। ସୂଚନା ଅନୁଯାୟୀ, ଠାକୁରାଣୀଠାରେ ଥିବା ଏହି ଟ୍ରେନିଂ ସେଣ୍ଟର ରହିଛି। ଏହି ଟ୍ରେନିଂ ସେଣ୍ଟରରେ ୮ ପ୍ରକାରର ବୈଷୟିକ ଶିକ୍ଷା ଦିଆଯାଉଛି। କେତେକ ଶିକ୍ଷାର୍ଥୀ ପ୍ରାଥମିକ ଶିକ୍ଷା ହାସଲ କରିବା ପରେ ତାଲିମ ଦେଉଥିବା କମ୍ପାନୀ ସେମାନଙ୍କୁ ଚାକିରି କରିବା ଲାଗି ମହାରାଷ୍ଟ୍ର ଓ ହାଇଦ୍ରାବାଦକୁ ପଠାଇଥିଲା। ହେଲେ ପିଲାମାନଙ୍କୁ ସେଠାରେ ଝାଡୁମାରିବା, ଘର ରଙ୍ଗ କରିବା ଆଦି କାର୍ଯ୍ୟରେ ନିୟୋଜିତ କରାଯାଇଥିଲା। ସେଠାରେ ସେମାନଙ୍କୁ ଦରମା ସହ ଖାଇବା, ରହିବା ଆଦି ଖର୍ଚ୍ଚ ଯୋଗାଇ ଦିଆଯିବ ବୋଲି କୁହାଯାଇଥିଲା। କିନ୍ତୁ କଥା ଅନୁସାରେ କିଛି ମିଳି ନ ଥିଲା। ପ୍ରାୟ ୧୦ ରୁ ଉର୍ଦ୍ଧ୍ୱ ପିଲା ସେଠାରେ ହଇରାଣ ହୋଇ ଗତ କିଛିଦିନ ତଳେ ଯେନତେନ ପ୍ରକାରେ ବଡବିଲକୁ ଫେରି ଆସି ଏହି ଅଭିଯୋଗ କାରିଛନ୍ତି। ଘଟଣା ସମ୍ପର୍କରେ ଉକ୍ତ ସଂସ୍ଥାର ବଡବିଲ ଶାଖା ମୁଖ୍ୟ ସୁବ୍ରଜୀତ ମହାନ୍ତିଙ୍କୁ ପଚାରିବାରେ ଏଠାରୁ ଚାକିରି ନିମନ୍ତେ ରାଜ୍ୟବାହାରକୁ ଯାଇଥିବା ପିଲାମାନେ ଏଠାରେ ୫୨ ଦିନର ଟ୍ରେନିଂ ନେଇଥିଲେ। ଚାକିରି କରିବାକୁ ଯାଇଥିବା ସ୍ଥାନରେ ସେମାନେ କାର୍ଯ୍ୟ କରିବାକୁ ଅନିଚ୍ଛା ପ୍ରକାଶ କରି ଫେରିଆସିଛନ୍ତି। ସେମାନେ କାର୍ଯ୍ୟ ନ କରିବାରୁ ଯେତିକି କାର୍ଯ୍ୟ କରିଥିଲେ, ସେହି ଅନୁସାରେ ଦରମା ପାଇଛନ୍ତି।
